《可叹》
明代·王彦泓

双屧千金百万钗，也须天与画眉才。能知细腻风光处，恰羡顽痴福分来。

浴态岂宜燃烛看，笑颜宁为裂缯开。荆王梦境模糊甚，却著词臣仔细裁。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。